港超聯 入波做救世主 基華尼頓:繼續保持專注
2024年04月27日 17:08
東網電視
更多新聞短片
(林卓臻攝)
周六(27日)作客香港仔運動場的理文,於港超聯以1比0擊敗冠忠南區,其中後備入替的基華尼頓(Gil)就成為「黃黑軍團」救世主,這位巴西前鋒對打破入球荒感開心,並相信球隊吸取上季爭冠失利經驗,以面對聯賽最後直路的挑戰。
力爭首座聯賽錦標的理文,今場雖然場面佔優,但面對南區頑強抵抗,遲遲找不到破門良方,直至下半場才靠後備入替的基華尼頓一箭定江山。Gil傷愈復出後終於斬獲士哥,兼打破3個月入球荒,Gil入球後不斷用葡文喊出助語詞,激動地脫去上衣,做出招牌模仿野獸的慶祝動作。「好開心可以用入波幫助球隊,過去3場波我不斷嘗試,唔夠運入波我都幾失落,不過最緊要今日做到,感謝上帝,令球隊保住爭冠優勢。」Gil賽後表示。
理文全取3分後,繼續保持榜首領先優勢,餘下3場聯賽賽事,Gil相信球隊已吸取上季衝冠失敗的教訓,並且已有所成長:「我哋透過上季學習咗好多嘢,嚟緊幾場波都唔易踢,希望球隊繼續保持專注。」